Dosarul de Securitate al istoricului Silviu Dragomir 


Liviu Plesa 


In paralel cu preluarea controlului asupra principalelor institutii din stat, ca si asupra intregii 
societăți în ansamblul ei, regimul comunist din România a trecut si la impunerea unei noi politicii 
culturale. Urmând mimetic modelul sovietic, P.C.R. dorea înlocuirea vechii culturi („antiştiințifică”, 
„instrument al dominaţiei de clasă a burgheziei şi moşierimii”), cu o cultură noua, „democratică”, 


a”! În România, ca şi în celelalte tari din blocul comunist, trebuia 


„legată de popor şi de viata real 
să aibă loc o revoluţie culturală, care însă nu putea fi un proces spontan, ci unul strict controlat şi 
condus de partid. 

Regimul avea în vedere introducerea în programele universitare a unor noi discipline, ca 
bazele marxism-leninismului, materialismul dialectic şi economia politică, dar şi tipărirea de noi 
manuale, conforme cu noua linie, sau traducerea manualelor sovietice. Totodată, se urmărea crearea 
unei noi intelectualitäti, provenite din rândul muncitorimii şi țărănimii, fără a se neglija însă 
„reeducarea vechiului corp didactic”. Fenomenul a fost identic în tot spaţiul est-european”. 

Pentru a transpune în practică această „revoluție culturală”, regimul comunist nu a ezitat să 


folosească metode de constrângere şi chiar de teroare în raport cu vechea intelectualitate, mergând 


de la interdicţia de publicare şi epurarea din învăţământ” până la condamnarea la ani grei de 


' În 1950 Sorin Toma, redactor-şef al ziarului „Scânteia”, scria: „Revoluţia culturală este pentru noi cu atât mai arzător 
necesară cu cât fostele clase dominante, apărând propriile lor interese de jaf şi acelea ale imperialiştilor cărora le erau 
înfeudate, au ținut poporul nostru într-o stare de mare înapoiere economică şi într-o şi mai neagră înapoiere culturală. 
(...) Noua cultură se dezvoltă în luptă înverşunată împotriva celeilalte «culturi», împotriva culturii reacționare, 
mincinoase, sterpe a burgheziei române, îmbibată de disprețul cosmopolit fata de poporul nostru şi creaţia lui, de 
nationalism şovinist, de slugărnicie fata de «cultura» canibalică a imperialismului” („Pentru pace trainică, pentru 
democraţie populară”, 20 octombrie 1950, p. 3-4). 

= Spre exemplu, Chiril Dramaliev, membru al C.C. al Partidului Comunist Bulgar, arăta în 1950 că în Bulgaria „Puterea 
populară a şi epurat aproape pe toţi profesorii reactionari din şcolile superioare. Din program s-a înlăturat tot balastul 
reactionar şi inutil. S-a introdus studiul obligatoriu al materialismului dialectic şi istoric, al Constituţiei Republicii 
Populare Bulgare şi al bazelor marxism-leninismului” (Chiril Dramaliev, Construcția culturală în Republica Populară 
Bulgaria, în „Pentru pace trainică, pentru democraţie populară”, 10 martie 1950, p. 4). 

> La Conferinţa Comitetului Regional P.C.R. Banat din 14-15 august 1945, Ilie Murgulescu (pe atunci conferenţiar la 
Politehnica din Timişoara, apoi viitor ministru al Învăţământului) afirma: „Trebuie să constatăm că regimul din trecut a 
lăsat o şcoală care nu poate păşi pe drumul realizărilor democraţiei. Epurarea cadrelor de învățământ de elemente 
fasciste e un imperativ imediat. De asemenea, mai trebuie democratizat programul [de învățământ — n.n.]. Trebuie să 


dispară din învățământ istoria cu metode şoviniste, de asemenea, să dispară falsificările despre vecinul nostru [U.R.S.S. 

temnitä. Astfel de pedepse extreme nu au ocolit nici breasla istoricilor, noua putere neezitand sa 
trimitä in detentie nume consacrate din rândul acestora (precum Silviu Dragomir, Ioan Lupas, 
Stefan Meteş, Constantin C. Giurescu, Teofil Sauciuc-Säveanu etc.), dintre care unii şi-au pierdut 
chiar viaţa în penitenciar (cele mai ilustrative exemple fiind Alexandru Lapedatu şi Gheorghe 
Brătianu) 

Trebuie recunoscut însă faptul că amploarea măsurilor coercitive luate fata de intelectuali a 
fost mult mai redusă decât în cazul celorlalte categorii sociale. Represiunea nu a avut în vedere 
intelectualitatea ca o clasă socială distinctă, ci doar un număr de personalităţi individuale, în marea 
majoritatea a cazurilor foşti miniştrii, legionari marcanţi sau lideri ai vechilor partide politice. S-a 
urmărit îndeosebi doar crearea unei atmosfere de teroare în mediul intelectual, care să ducă atât la 
eliminarea oricăror atitudinii potrivnice, cât mai ales la acceptarea sau chiar adeziunea la noua 
putere. Elitele intelectuale trăiau practic permanent sub ameninţarea arestării”. 

Pentru noul regim era mult mai importantă atragerea elitelor culturale decât eliminarea 
acestora”, intelectualii aserviti puterii beneficiind de numeroase avantaje: tiraje imense ale lucrărilor 
scrise, remunerate în mod corespunzător, popularizarea intensă prin toate mijloacele, numirea în 


funcţii importante în stat”, accesul la fonduri din bugetul statului”, alte avantaje materiale“ etc. 


— n.n.]. Ne luăm angajamentul că dăscălimea epurată va păşi cu hotărâre pe drumul realizărilor şi al înfăptuirii unei şcoli 
pentru popor” (Arhivele Nationale Istorice Centrale — în continuare A.N.I.C., fond C.C. al P.C.R. — Cancelarie, dosar nr. 
67/1945, f. 23). 

* Cu atât mai mult spectrul iminentei arestări îi afecta pe intelectualii eliberaţi din detenţie, care cunoscuseră traumele 
vieţii de penitenciar. Într-o scrisoare trimisă de Ioan Lupas lui Mircea Georgescu, profesor universitar din Bucuresti, la 
30 mai 1960, interceptată de Securitate, istoricul ardelean scria: ,,Apropiindu-se luna iulie, mă tem să nu se repete cazul 
retinerilor şi în acest an, ca şi în 1958 şi, partial, în 1959. (...) O repetare a cazului în actualele circumstanţe ar fi grozav 
Studierea Arhivelor Securităţii — în continuare A.C.N.S.A.S., fond penal, dosar nr. 489, f. 75). 

* În perioada relativei relaxäri ideologice de după moartea lui Stalin, Gheorghiu-Dej arăta în şedinţa Biroului Politic al 
C.C. al P.M.R. din 28 septembrie 1954 faptul că „trebuie mai multă atenţie fata de intelectuali. Să ajutăm 
intelectualitatea noastră în lămurirea diferitelor probleme teoretice, ideologice, să nu o jignim. Sunt mai multe sisteme, 
nu poți să scoţi sabia şi să te repezi la intelectuali şi să-i tai capul. În tot cazul, trebuie mai multă grijă” (A.N.I.C., fond 
C.C. al P.C.R. — Cancelarie, dosar nr. 111/1954, f. 33). 

° În România sunt binecunoscute cazurile lui Mihail Sadoveanu (vicepreşedinte al Prezidiului M.A.N.), C.I. Parhon 
(preşedinte al Prezidiului M.A.N.), Traian Săvulescu (preşedinte al Academiei R.P.R.), Athanasie Joja (vicepreşedinte 
al Consiliului de Miniştri, ministrul Învățământului şi Culturii, preşedinte al Academiei R.P.R.), Mihail Ralea (ministrul 
Artelor, vicepreşedinte al Prezidiului M.A.N., membru al Consiliului de Stat) etc. 

7 Pentru date exacte privind sumele mari care s-au alocat de regim în anul 1948 pentru cercetările arheologice din 
România a se consulta Florin Müller, Politică şi istoriografie în România (1948-1964), Editura Nereamia Napocae, 
Cluj, 2003, p. 199-200. 

$ Un exemplu elocvent este oferit de Miron Constantinescu, care în cuvântarea ținută la Consfătuirea cu secretarii 
regionali ai P.C.R. din 15-17 noiembrie 1945 sublinia: „Intelectualilor să le arătăm: ce bunuri culturale au apărut în 

Fenomenul s-a manifestat in intreg blocul comunist, cu diferente de amploare insa de la o tara la 
alta”. 

Printre victimele politicii represive a regimului comunist din rândul marilor istorici romani 
s-a numărat şi Silviu Dragomir, eminent istoric transilvănean. Născut la 13 martie 1888 în com. 
Gurasada, jud. Hunedoara, unde tatăl său era notar comunal, Silviu Dragomir a urmat primele clase 
secundare la Blaj (1897-1903), dar clasele a VII-a şi a VIII-a de liceu le-a continuat la Novisad, în 
Serbia, din dorinţa de a studia limbile slavice. Atras de religie, a urmat Facultatea de Teologie din 
Cernăuţi (1905-1909), încheiată în anul următor cu doctoratul. Şi-a continuat studiile în domeniul 
istoriei la universităţile din Viena (1909-1910) şi Moscova (1910-1911). În toată această perioadă a 
făcut cercetări în arhivele imperiale de la Viena, în arhivele de la Moscova, dar şi în arhivele din 
Budapesta, Karlowitz şi Belgrad. 

Revenit în Ardeal, în 1911 a fost numit profesor la Seminarul Andreean din Sibiu, unde a 
funcționat până în 1919, când a fost invitat să predea Istoria popoarelor sud-est europene la 
Facultatea de Litere şi Filozofie a nou infiintatei Universităţii din Cluj. Activitatea sa didactică a 
continuat până în anul 1947, când a fost pensionat forțat de regimul comunist. 

În plan ştiinţific, Silviu Dragomir s-a distins prin numeroase lucrări referitoare la revoluţia 
din 1848-1849 în Transilvania sau privind istoria ortodoxiei din Transilvania şi relaţiile religioase 
ale românilor cu ruşii în secolele al XVII-lea şi al XVIII-lea. La elaborarea acestora a folosit un 
număr mare de documente cercetate în arhivele din străinătate deja menţionate, la care s-au adăugat 
şi materialele adunate din arhivele mitropoliei şi episcopiilor ortodoxe din Transilvania. Era 
considerat în epocă drept cel mai bun cunoscător al problemelor istoriei Transilvaniei, îndeosebi 
pentru secolele XVIII-XIX, dar era văzut şi ca unul din „stâlpii ortodoxismului ardelean” (alături de 
profesorii Ioan Lupaş, Onisifor Ghibu şi Ion Matei). Pentru laborioasa activitate istoriografică 
desfăşurată în 1916 a fost ales membru corespondent al Academiei Române, iar din 1928 a devenit 


membru titular, ocupând locul lui Vasile Pârvan. 


timpul dictaturii în tara noastră? Dictatura înăbuşe cultura şi progresul. Tot guvernul democratic se îngrijeşte şi se va 
îngriji pentru îmbunătăţirea situaţiei lor materiale. Când s-a întâmplat ca guvernul să pună la dispoziția unui scriitor o 
casă, cum i s-a dat lui Sadoveanu?” (A.N.I.C., fond C.C. al P.C.R. — Cancelarie, dosar nr. 105/1945, f. 14). 

” În Polonia situația era aceeaşi: „Atunci, adică în 1946, oricine putea fi util era întâmpinat cu bucurie; nu se cerea să fii 
roşu: în realitate, în tara erau extrem de puţini adepţi ai lui Stalin, ceea ce explică şi mästile sub care se manifesta 
partidul şi cumpătarea lozincilor sale. Nu încăpea îndoiala că populația păgână putea fi îndreptată spre înțelegerea şi 
acceptarea Noii Credinte doar prin dozarea răbdătoare şi prin mărirea treptată a dozelor doctrinei. (...) Acum scriitorii se 
comportau cumva ca nişte fecioare: dornice, dar temătoare. Primele lor declarații publice erau prudente şi formulate cu 
grijă. Dar nu era important ce spuneau. Era nevoie de numele lor în coloanele revistelor. În felul acesta autorităţile creau 
indiciile exterioare care să arate că obțin sprijinul întregii elite culturale. (...) cel mai important lucru era să se 
construiască o punte între grupul de comunişti şi ţară, iar în acest proces de mare ajutor puteau fi scriitorii cu renume şi 
cunoscuţi ca liberali sau chiar conservatori” (Czestaw Mitosz, Gândirea captivă. Eseu despre logocratiile populare, 


Editura Humanitas, Bucureşti, 1999, p. 106). Fenomenul s-a manifestat aidoma şi în cazul istoricilor din România. 

Silviu Dragomir s-a afirmat de timpuriu şi în plan politic, la 1 decembrie 1918 fiind ales 
secretar al Adunării de la Alba Iulia, care a votat unirea cu România. A activat apoi în cadrul mai 
multor partide: Partidul National Român, Partidul Poporului, Partidul National Agrar şi Partidul 
Naţional Creştin (P.N.C.). A făcut parte aproape întotdeauna din gruparea condusă de Octavian 
Goga, astfel încât în decembrie 1937, când P.N.C. a ajuns la guvernare, a fost numit ministru 
secretar de stat. La 20 ianuarie 1939 este numit secretar general al Frontului Renaşterii Naţionale şi 
ministru secretar de stat pentru minorități, funcție deținută până în iulie 1940. La 30 august 1940, în 
Consiliul de Coroană, a fost printre puţinii care s-a împotrivit cedării în faţa hotărârilor Dictatului 
de la Viena. 

În anii 1944-1945, în perioada de defascizare a ţării, Silviu Dragomir nu a avut de suferit, 
continuându-și nestingherit activitatea ştiinţifică şi didactică la Universitatea „Ferdinand I” din Cluj. 
Acum istoricul a inițiat publicarea monumentalei lucrări Studii şi documente privitoare la evoluția 
românilor din Transilvania în anii 1848-1849, vol. I-V, apărută între anii 1944 şi 1947. S-a 
remarcat de asemenea prin activitatea depusă în cadrul Academiei Române, unde a deținut, până la 
transformarea acesteia în Academia R.P.R., funcția de preşedinte al Secţiei pentru istorie. 

Momentul în care Silviu Dragomir a intrat în atenția noilor autorități l-a reprezentat 
declanşarea grevei studenţilor de la Cluj în primăvara anului 1946. Începând cu ziua de 10 mai 
1946, ziua naţională a României, în contextul aflării veştii că la Paris aliaţii au căzut de acord cu 
privire la anularea arbitrajului de la Viena, în Cluj au avut loc mai multe manifestații ale studenţilor 
îndreptate împotriva iredentismului maghiar, dar şi a noilor autorități. Apogeul a fost atins la 28 mai 
1946, când poliția nu a putut face față manifestantilor, motiv pentru care au fost aduşi cu 
camioanele muncitorii de la fabrica Dermata, în mare majoritate comunişti de origine maghiară. 
Muncitorii, după un model experimentat cu succes la 8 noiembrie 1945 în Bucuresti'’., au devastat 
căminul studenţesc „Avram Iancu” şi abia intervenţia armatei sovietice a liniştit situația, deoarece 
poliţia din Cluj nu a intervenit. Evenimentele au continuat şi în zilele de 29 şi 30 mai, perioadă în 
care au fost arestaţi un număr mare de studenţi si doar şapte maghiari''. În aceste condiţii, la 1 iunie 
1946 studenţii au declarat grevă generală, cerând eliberarea colegilor arestați, care între timp au fost 


transportaţi la Bucureşti pentru cercetări. 


19 De altfel, această practică avea să devină uzuală pe tot parcursul anului electoral 1946. Pentru detalii referitoare la 
modul cum întrunirile electorale ale P.N.T. erau de cele mai multe ori întrerupte de grupuri de muncitori aduşi de P.C.R. 
a se vedea Reuben H. Markham, România sub jugul sovietic, Fundaţia Academia Civică, Bucureşti, 1996. 

'' Un raport întocmit de chestorul Gheorghe Crăciun la 7 iunie 1946 reliefează foarte bine modul cum se desfăşurau 
aceste cercetări. Fata de numărul mare de studenţi reţinuţi, acesta afirmă că „Deşi s-a arestat şi un număr de muncitori, 
fapte concrete nu s-au putut pune în sarcina lor, deoarece parte din ei au negat, iar cei care au luat parte la incidentele de 
la Căminul «Avram Iancu» au refuzat să se prezinte la Poliţie pentru a fi interogati” (A.C.N.S.A.S., fond informativ, 


dosar nr. 514, f. 68). 


Pentru a stopa de desfăşurarea grevei, care putea să se răspândească in mai multe centre 
universitare tocmai înaintea alegerilor, la 6 iunie 1946 ministrul de Interne Teohari Georgescu a 
sosit la Cluj, unde s-a întâlnit cu profesorii Universităţii. Din partea acestora au luat cuvântul Emil 
Petrovici (noul rector al Universităţii, a cărui demisie era cerută insistent de studenţi)? şi Silviu 
Dragomir. În intervenţia sa, după ce a explicat desfăşurarea evenimentelor, Silviu Dragomir a cerut 
eliberarea studenților arestați şi pedepsirea muncitorilor vinovaţi de distrugerea căminului „Avram 
Iancu”. După ce au obţinut asigurări din partea lui Teohari Georgescu că cele cerute fost fi puse în 
practică, confirmate şi de o declaraţie a lui Petru Groza, profesorii universitari au fost de acord să 
semneze un apel de încetare a grevei'”. Apelul a fost semnat si de Silviu Dragomir, alături de alti 
istorici şi intelectuali clujeni, precum Ioan Moga, Ioachim Crăciun, Francisc Pall, Stefan Bezdechi, 
Constantin Suditeanu, Victor Papilian etc. 

La 8 iunie 1946, ministrul Justiţiei, Lucrețiu Pătrăşcanu, a sosit la Cluj şi a ţinut o conferință 
la Universitate, unde a cerut profesorilor universitari să nu fie solidari cu greviştii şi să nu 
influenţeze studenţii pentru menţinerea grevei. Într-un raport din 9 iunie 1946 al lui Mihail Patriciu, 
şeful Inspectoratului Regional de Poliţie Cluj, adresat Direcţiei Generale a Sigurantei, se arată că la 
intervenţiile lui Pătrăşcanu au ripostat profesorii Silviu Dragomir, Florian Ştefănescu-Goangă şi 
alții, „care au expus d-lui ministru cum s-au produs incidentele şi cum a evoluat greva 
studențească”. Silviu Dragomir a cerut aducerea studenților arestaţi la Cluj, întrebând dacă arestările 
s-au făcut cu forme legale. La întrebarea lui Pătrăşcanu de ce doreşte aducerea acestora la Cluj, el a 
răspuns „pentru liniştea sufletească”. Istoricul a acuzat organele locale de dezinformare şi de 
pasivitate faţă de agresivitätile contra studenţilor: „Ne faceţi nouă reproşuri d-le ministru, dac-ar fi 
pe planul reproşurilor atunci noi am reproşa că după două ore de devastare asupra Căminului 
«Avram Iancu» autoritățile nu ne-au dat concursul, dvs. ce spuneţi de asta?”!*. Intervenţiile sale i- 
au atras adeziunea studenților. 


După încheierea grevei (sfârşită la 16 iunie 1946, când Poliţia a închis toate căminele, iar 


studenţii au fost nevoiţi să plece acasă), la 6 iulie 1946 Direcţia Generală de Siguranţă a cerut date 


'? Mărturisindu-şi conformismul politic, într-o autobiografie scrisă la 24 februarie 1950, Emil Petrovici avea să 
precizeze: „Ca rector al Universităţii, având foarte puţini colegi comunişti, am readus Universitatea la Cluj, fiind în 
veşnică luptă distrugătoare de nervi cu spiritul şovin şi reacţiunea care domina în sânul personalului Universităţii şi mai 
ales al studentimii. Lupta dintre elementele democratice şi cele reacționare a culminat în greva nereusita a studentimii 
reacționare din iunie 1946” (Idem, dosar nr. 3880, f. 16). 

'5 Apelul avea următorul conţinut: „Corpul profesoral al Universităţii «Regele Ferdinand I» din Cluj, luând act de 
asigurările d-lui ministru de Interne Teohari Georgescu că prin ancheta în curs se vor stabili şi sancţiona toate 
vinovatiile care au pricinuit devastarea Căminului «Avram Iancu», se alăturează îndemnului dat de On. Senat 
Universitar şi apelează călduros la toată studentimea să-şi reia activitatea, servind astfel interesele ei şi ale instituţiei, cât 


şi acelea superioare ale Ţării” („Tribuna nouă”, 8 iunie 1946). 


14 ACN S.A.S., fond informativ, dosar nr. 514, f. 48. 


despre toti profesorii care au luat cuvantul la intalnirile cu Teohari Georgescu si Päträscanu, 
interesând îndeosebi ,,antecedentele şi activitatea politică actuală”. Cererea a fost repetată şi în 
august 1946, când organele locale de Siguranţă au trimis câteva date biografice despre fiecare. 
Referitor la Silviu Dragomir se menționa că este fost ministru şi că nu s-a încadrat în nici o 
„organizație democratică”. 

Cert este faptul că din acest moment istoricul s-a aflat permanent în atenţia Sigurantei, 
deoarece la 16 aprilie 1947 inspectorul Mihail Patriciu transmitea ordinul Chesturii de Poliţie a 
Municipiului Cluj, condusă de Gheorghe Crăciun, de a „urmări şi pe mai departe activitatea 
profesorului Silviu Dragomir”. La 27 aprilie 1947, Crăciun răspunde cu o notă în care se arată 
faptul că „din supravegherile efectuate în ultimul timp şi în special de când s-au făcut ultimele 
ridicări, susnumitul profesor universitar nu a mai luat contact cu nici o persoană reacționară şi evită 
a discuta chestiunile politice. Menţionăm că se continuă supravegherea sa”. Prin sintagma 
„ultimele ridicări”, Gheorghe Crăciun avea în vedere arestările efectuate în rândul liderilor P.N.T. şi 
P.N.L. din Cluj, care începuseră în primăvara anului 1947. 

Urmare a poziției sale fata de noul regim, la 1 septembrie 1947 a fost comprimat de la 
universitate, fiind pensionat forțat, la fel ca un număr mare de intelectuali de valoare ai României !€. 
Cu toate acestea, la 9 octombrie 1947, într-un raport al Biroului II din Siguranță adresat 
inspectorului general Patriciu se menţiona faptul că Silviu Dragomir „şi azi a rămas în vârful 
reacţiunii în Universitate”. 

Evenimentele au evoluat apoi într-un ritm accelerat pentru istoric, din nefericire situaţia sa 
agravându-se continuu. În iunie 1948, odată cu transformarea Academiei Române în Academia 
R.P.R., Silviu Dragomir a fost înlăturat din acest înalt for stiintific'’. În scurt timp a fost arestat si 
judecat în procesul privind Banca Agrară din Cluj, bancă ce aparținuse P.N.T. şi unde Silviu 
Dragomir a deţinut funcția de membru în Consiliul de Administrație. La 1 decembrie 1948 a fost 
condamnat la 6 luni de închisoare, pedeapsă majorată ulterior la 1 an şi 6 luni. A fost închis în 


penitenciarul din Caransebeş, după care în mai 1950 a fost dus la Sighet, fiind reținut în continuare 


© Idem, dosar nr. 513, f. 105. 

'* La 1 septembrie 1947 au fost epurati din învăţământ: Ion Huditä, George Fotino, Gheorghe Zane, Stefan Ciobanu, 
Teofil Sauciuc-Säveanu, Vasile Grecu, Alexandru Boldur, Romulus Cândea, Toma Bulat, Stefan Manciulea, Victor 
Jinga, Maria Holban, Florian Stefanescu-Goanga etc. (F. Müller, op. cit., p. 98). Tot in 1947 a fost pensionat fortat si 
Stefan Metes, din funcția de director al Arhivelor Statului din Cluj. Motivul pensionării l-a constituit „limita de vârstă”, 
deşi avea doar 61 de ani. 

7 Printre academicienii care nu şi-au mai regăsit locul în noua instituţie se numără si alte personalități de prestigiu, cum 
sunt: Simion Mehedinţi, Alexandru Lapedatu (secretarul general al vechii Academii), loan Lupas, Ion Nistor, Dimitrie 
Gusti (preşedintele acestei instituţii în momentul epurării), Pantelimon Halipa, Onisifor Ghibu, Zenobie Pâclişanu, 
Constantin Rădulescu-Motru (fost preşedinte al Academiei), Lucian Blaga etc. (Petre Popescu Gogan, ,, Demolarea” 


Academiei Române, în „Memoria”, nr. 28, p. 8-53). 


ca fost ministru în guvernele ,,burghezo-mosieresti”*. Toate persoanele detinute la Sighet din acest 
lot au fost închise fără nici o judecată, pe baza unei simple decizii a Securitätii ”. De asemenea, a 
fost condamnată la închisoare şi soția sa. La Sighet, Silviu Dragomir a împărțit celula cu un alt mare 
istoric, Ştefan Meteş”. A fost eliberat de la Sighet în iulie 1955, cu ocazia amnistiilor politice din 
acea perioadă. 

După eliberarea din penitenciar s-a reîntors la Cluj, fiind lipsit o vreme de pensie şi mai ales 
de locuinţă, care îi fusese naţionalizată. A reuşit totuşi să obţină, se pare cu ajutorul lui Constantin 
Daicoviciu, un apartament în cadrul clădirii Institutului de Istorie al Academiei din Cluj, iar din 
1957 şi-a recăpătat şi pensia. Tot din această perioadă a început să muncească în cadrul Institutului, 
find încadrat pe post de colaborator extern. 

Imediat după eliberarea din penitenciar, Silviu Dragomir a reintrat în atenţia Securităţii, 
fund obţinute mai multe note informative referitoare la istoric, ofițerii fiind derutati o perioadă 
deoarece nu ştiau unde locuieşte acesta. Mai multe informaţii au fost obținute despre Silviu 
Dragomir în timpul acțiunii de identificare a tuturor membrilor din Cluj ai fostei Asociaţii Româno- 


Americane”, asociaţie în care, în perioada 1946-1947, istoricul a deținut funcţia de preşedinte pe 


'% În noaptea de 5/6 mai 1950, în baza unui ordin semnat de colonelul Gavrilă Birtas, şeful Direcţiei I Informaţii Interne 
din Direcţia Generală a Securităţii Poporului, au fost arestaţi 74 de foşti miniştri şi secretari de stat. Printre aceştia se 
aflau şi o serie de istorici de prestigiu: Alexandru Lapedatu (fost ministru al Cultelor şi Artelor), Gheorghe Brătianu, 
Ioan Lupaş (fost ministru al Cultelor şi Artelor), Constantin C. Giurescu (fost ministru al Propagandei), Ion Nistor (fost 
ministru al Cultelor şi Artelor), Victor Papacostea (fost subsecretar de stat la Ministerul Educaţiei Naţionale) etc. 
Ulterior, la 1 august 1950, a fost arestat şi Ştefan Metes, fost subsecretar de stat la Ministerul Afacerilor Interne în 
guvernul Iorga. Pentru mai multe amănunte a se vedea Claudiu Secaşiu, Noaptea demnitarilor. Contribuţii privind 
distrugerea elitei politice româneşti, în „Analele Sighet”, nr. 6, p. 894-921. 

' Aparenta de legalitate este dată doar de deciziile Ministerului Afacerilor Interne prin care erau prelungite internările. 
Spre exemplu, prin decizia nr. 334 din 1 august 1951, internarea le-a fost majorată cu 24 de luni (A.C.N.S.A.S., fond 
documentar, dosar nr. 55, vol. 9, f. 35-37). 

* Istoricul Constantin C. Giurescu este cel care a lăsat mărturie acest amănunt: „O pereche pe care o reperez uşor e 
Stefan Meteş şi Silviu Dragomir, stau împreună, în aceeaşi celulă, şi ies împreună la plimbare. Primul merge Silviu 
Dragomir; în urma lui, la doi metri, conform regulamentului, păşeşte Meteş. Dragomir a slăbit mult; el făcuse deja un an 
şi jumătate închisoare — pentru o chestie economică — în momentul în care am fost arestaţi noi; a fost adus aici de la 
Caransebeş, unde era închis şi doctorul Costinescu” (Constantin Giurescu, Amintiri, Editura All, Bucureşti, 2000, p. 
393) 

” Filiala din Transilvania a Asociaţiei Româno-Americane a fost înființată în martie 1945, la Sibiu. La adunarea de 
constituire, ținută la restaurantul „Împăratul Romanilor”, alături de Silviu Dragomir, au participat un număr mare de 
intelectuali, printre care: Victor Papilian (ales preşedinte), Nicolae Mărgineanu, luliu Moldovan, Alexandru Lapedatu, 
Dumitru Macrea, Stefan Bezdechi, Emil Teposu etc. Preşedinţi de onoare au fost aleşi avocatul Ionel Pop şi Alexandru 
Lapedatu. Funcţia de preşedinte pe ţară al asociaţiei era deţinută de Dimitrie Gusti. În 1947 în urma acutizării 
presiunilor din partea regimului, Asociaţia Româno-Americană şi-a restrâns treptat acţiunile, practic încetându-şi 
activitatea. Ulterior toți membrii acestei asociaţii au fost urmăriți de autorități, agenţii primind sarcini precise pentru 


identificarea şi supravegherea lor. 


Transilvania. Actiunea fost condusa de It. Hiriscäu Vasile si nu era indreptata special impotriva lui 
Silviu Dragomir. De asemenea, pana in ianuarie 1958 s-a aflat in evidenta Biroului 1 (ce räspundea 
de problema „legionari, cuzişti”) din cadrul Serviciului III (Contrainformatii Interne) al Direcţiei 
Regionale de Securitate Cluj, ca fost membru marcant al P.N.C.”. Nici in acest caz nu a existat o 
acțiune de urmărire individuală a istoricului. 

Trebuie amintit faptul că până în anul 1957 intelectualii nu s-au situat printre categoriile 
aflate în atenţia organelor de represiune. Un raport al Direcţiei a III-a (Informaţii interne), cea care 
răspundea de problema „intelectuali”, evidențiază şi motivele pentru care urmărirea intelectualilor 
nu se desfăşura la cotele planificate: „în primul rand, în acest sector nici nu avem o agentură 
puternică, avem o agentură slabă atât cantitativ, cât şi calitativ. În rândul scriitorilor din întreaga 
tara nu avem decât 15 agenţi si din aceştia aproape jumătate fără posibilităţi, în rândul artiştilor 
plastici un singur agent pe toată tara şi acesta recrutat recent, la edituri nu avem nici un agent 
ş.a.m.d. Această situaţie nu este întâmplătoare. Se cunoaşte că recrutările în rândul intelectualitatii 
comportă o serie de greutăţi şi lucrătorii noştri, din comoditate, nu trec la o atare treabă grea”. O 
altă lipsă constă în faptul că multi lucrători subapreciază pericolul pe care îl reprezintă activitatea 
desfăşurată de elementele contrarevolutionare din rândul intelectualitatii. (...) după concepția 
greşită a unor lucrători operativi sau chiar şefi ai acestora, o atare probleme nu ne interesează pe 
noi”. 

Situaţia se regăsea identic şi la Cluj, unde în toamna anului 1956 cei peste 9.000 de studenţi 
şi 700 de profesori erau supravegheați de doar şapte informatori. Valul de revizionism ce a urmat 
prezentării Raportului secret de către Hruşciov (februarie 1956) a avut efecte deosebite în rândul 
intelectualitatii, care cerea reformarea sistemului. În cadrul aceluiaşi fenomen, multiplele 
manifestări anticomuniste din centrele universitare din România (îndeosebi din Timişoara, Cluj şi 
Iasi), în contextul revoluţiei din Ungaria, au determinat trecerea studenţilor şi a profesorilor 
universitari în rândul principalelor obiective ale Securităţii din acele oraşele universitare. Ordinele 


lui Alexandru Drăghici au vizat remedierea cât mai rapidă a acestei situaţii, astfel încât în scurt timp 


7? Tot in problema „foşti membri P.N.C.” a fost urmărit şi un alt mare istoric, loan Lupaș. La 7 aprilie 1962, It. Hätis 
Gheorghe, prezintă o Notă-extras privind pe Lupaş Ioan, redactată după consultarea brosurii lui Sebastian Borhemisa 
Cataclism national-crestin, arătând faptul că în prezentarea organizaţiei P.N.C. din Cluj din anul 1936, „printre fruntaşii 
national-crestini mai de seamă a fost amintit şi numitul Lupaş loan, profesor universitar în acea perioadă”. Pe o notă 
informativă primită referitor la activitatea lui loan Lupaş în P.N.C., ofițerul preciza: „Nota a fost cerută de la agent 
deoarece a fost solicitată de Direcţia Regională Cluj pentru identificarea şi luarea în evidență a elementelor ce au făcut 
parte din P.N.C. pe teritoriul regiunii Cluj” (A.C.N.S.A.S., fond informativ, dosar nr. 4577, f. 2-3) 

* Adevăratul motiv pentru care lucrătorii operativi din cadrul Securității au recrutat un număr extrem de mic de 
informatori din rândul intelectualitatii nu îl constituia „comoditatea” acestora, ci nivelul lor cultural foarte precar, în 
condiţiile în care marea majoritate a ofițerilor, chiar şi a celor superiori, avea ca studii doar câteva clase primare. 


# A.C.N.S.A.S., fond documentar, dosar nr. 114, f. 45. 


numärul informatorilor a inregistrat o crestere de câteva ori fata de cel din toamna anului 1956. 
Astfel, in numai un an la Cluj au fost recrutati 54 de agenti si trei rezidenti, care erau folositi pentru 
supravegherea intelectualilor. 

La 7 martie 1957, Biroul 2 (P.N.T., P.N.L.) din cadrul Serviciului HI a deschis un dosar de 
urmărire informativă asupra lui Iuliu Moldovan”, fost ministru al Sănătăţii din partea P.N.T. În 
planul de măsuri întocmit la deschiderea dosarului, se avea în vedere ca „prin intermediul fostului 
agent «Chioreanu» vom stabili anturajul de prieteni, după care pe cel mai pretabil îl vom recruta ca 


”20. În timpul acţiunii de urmărire a fostului ministru, informatorii au adus la cunoştinţă 


agent 
Securității că una din persoanele cele mai apropiate de Iuliu Moldovan era Silviu Dragomir, cu care 
fusese coleg de detenţie la Sighet şi care îl vizita deseori, având de asemenea întâlniri regulate în 
oraş. În aceste condiții, Silviu Dragomir a devenit „candidat la recrutare”, motiv pentru care 
Securitatea a început să adune date despre activitatea sa. 

La 26 iulie 1957, informatorul „Pânzaru”, dirijat de It. maj. Ciubotariu Constantin”, arăta 
într-o notă informativă faptul că „Despre regimul din închisoare Silviu Dragomir nu vorbeşte 
absolut nimic. Când a întrebat cum a fost răspunde ca la închisoare şi schimbă vorba. E prudent în 
toate manifestările lui şi evită să vorbească politică”. Ofiţerul, după ce menţiona faptul că Silviu 
Dragomir a fost membru în conducerea Asociației Româno-Americane, a trasat agentului sarcina 
„să abordeze si probleme politice prezente privind situaţia internă şi internationalä”*. 

Rezultatelor investigațiilor nu au fost însă cele dorite, astfel încât Securitatea a renunţat la 
recrutarea lui Silviu Dragomir, cu atât mai mult cu cât el a intrat în atenţia organelor de represiune 
ca suspect de spionaj în favoarea englezilor. În septembrie 1957 o delegaţie parlamentară engleză a 
vizitat Clujul. Unul din însoțitorii delegației, Holan Tiberiu, vicepreşedinte al Sfatului popular 
orăşenesc Cluj, a declarat Securităţii că un membru al delegaţiei, lordul Oswald St., a părăsit pentru 


câteva ore grupul, iar când a revenit a observat la el o listă cu mai multe nume, din care erau bifate 


cele ale lui Silviu Dragomir şi al scriitorului lon Agârbiceanu, de unde a tras concluzia că cei doi au 


# Tuliu Moldovan s-a născut la 15 iulie 1882 în com. Bogata, jud. Cluj, si a activat ca profesor universitar la Facultatea 
de Medicina din Cluj (1919-1 septembrie 1947, când a fost pensionat forțat). A fost membru al Comitetului judeţean 
Cluj al P.N.T., iar în timpul guvernării P.N.T. a deținut funcţia de ministru al Sănătăţii. De asemenea, era directorul 
Institutului de Igienă din Cluj. Arestat în mai 1950, în „lotul demnitarilor”, a fost închis la Sighet, fără a fi judecat, fiind 
eliberat abia în 1955. La 7 martie 1957, Securitatea din Cluj a început urmărirea sa informativă pentru a vedea „dacă 
desfăşoară activitatea duşmănoasă organizată pe linia clandestinitatii P.N.T., legăturile ce le are in acest sens, cât şi 
intențiile de viitor”. Supravegherea a încetat la 23 mai 1961, suspiciunile neconfirmându-se (A.C.N.S.A.S., fond 
informativ, dosar nr. 512, vol. 1-2, passim). A decedat la 19 noiembrie 1966. 

26 Ibidem, f. 11. 

* Locotenentul major Ciubotariu Constantin deţinea funcţia de lucrător operativ prim în cadrul Serviciului II, fiind şeful 
Problemei | („contrainformaţii anglo-americani şi legăturile acestora”). 


% A.C.N.S.A.S., fond informativ, dosar nr. 513, f. 97-98. 


fost vizitati de englez. Deoarece lordul Oswald era considerat drept ,,presupus agent al serviciului 
de spionaj englez (...) find identificat ca legătură a fugarului Raţiu Ioan, din Anglia, care 
desfăşoară activitate de spionaj împotriva ţării noastre””’, Securitatea a trecut la urmărirea regulată 
a lui Silviu Dragomir. 

Trebuie menţionat însă faptul că doar cu două luni înainte, la o şedinţă ţinută cu şefii 
Securității la 2-3 decembrie 1957, Alexandru Drăghici a criticat organele de represiune pentru că 
„n-au descoperit şi demascat, pe linia spionajului american şi englez, nici un agent care activează în 
momentul de faţă”, cu toate că era vorba de „inamicul nostru principal”. Desigur că o asemenea 
critică a determinat rapid deschiderea unor dosare de urmărire pe baza unor simple denunturi şi 
bănuieli. 

Pentru clarificarea activităţii lui Silviu Dragomir, It. Banciu Constantin a cerut agentului 
„Voicu” o notă informativă în acest sens. Informatorul, coleg de breaslă cu istoricul, nu a ezitat însă 
să-i facă o descriere foarte „partinică”: „În domeniul istoriografiei burgheze are o vastă activitate, 
fund unul din stâlpii promovării naționalismului burghez şi un militant activ al acestor idei pe tărâm 
politic. Desigur că un astfel de om nu se poate împăca cu regimul nostru şi nici nu văd ca la o vârstă 
atât de înaintată s-ar mai putea schimba şi că ar putea aduce servicii regimului nostru, chiar pe 
tărâmul muncii ştiinţifice”. Informatorul nu s-a dat în lături nici de la a-şi manifesta nemulțumirea 


pentru faptul că Silviu Dragomir a primit o locuinţă la Institutul de Istorie din Cluj”. 


% Ibidem, f. 8. 

* La această şedinţă, şeful Direcţiei a II-a (contraspionaj), cea vizată de critici, raporta că „de mai mult timp, noi, pe 
linia americană, n-am demascat nici o rezidență, nu am compromis nici un diplomat american. (...) Pe linie engleză, 
spre ruşinea noastră, trebuie să spun că situația este şi mai slabă”. Şi în acest domeniu de activitate, lipsa de pregătire a 
cadrelor (necunoaşterea unei limbi străine) a determinat inexistența rezultatelor operative. Pentru îmbunătăţirea 
situaţiei, Drăghici a cerut intensificarea acţiunilor împotriva serviciilor de spionaj din S.U.A. şi Marea Britanie, dar şi 
împotriva celor din Israel, Turcia şi Grecia, „care nu sunt decât instrumente în rețeaua spionajului american şi englez” 
(A.C.N.S.A.S., fond documentar, dosar nr. 114, f. 18). 

3! Agentul „Voicu” aparţinea primelor generaţii de istorici formate sub regimul comunist, îndoctrinată în spiritul 
marxism-leninismului si al luptei de clasă, ceea ce explică aversiunea sa fata de un reprezentat al vechii istoriografii, cu 
atât mai mult cu cât era vorba de un fost condamnat. În notă informativă amintită anterior, datată 5 decembrie 1957, el 
preciza: „Când am intrat eu în Facultatea de istorie, profesorul Dragomir Silviu fusese deja îndepărtat şi arestat, aşa că 
eu nu l-am cunoscut direct. Anul trecut a reapărut la Institutul nostru, fiind angajat în acord, iar după aceea am aflat că 
lucrează pentru un colectiv din Bucureşti, condus de academicianul Oțetea, fără însă ca cineva să ştie precis la ce 
lucrează. (...) În afară de munca tehnică de depistare şi traducere a unor elemente mai vechi, fiind un bun cunoscător al 
arhivelor, cred că nici nu se gândeşte cineva să-l folosească. Bineînţeles că cei vechi caută să-i creeze o aluzie de om 
schimbat, ba merg până acolo încât au căutat să creeze impresia că Partidul a făcut apel la el. Astfel, când s-au iscat 
nemulțumiri că i s-a dat în Institut o locuinţă pe care nu o merita, tov. Director Daicoviciu a spus că nu e nimeni 
competent să răscolească această problemă, întrucât partidul a luat această hotărâre sub motiv că acesta ar lucra pentru 


partid. Nu prea văd ce ar putea face un astfel de om pentru partid” (A.C.N.S.A.S., fond informativ, dosar nr. 513, f. 96). 

In urma acestei note, la 30 ianuarie 1958, It. Sälisteanu Ioan, lucrätor operativ in cadrul 
Biroului 2 (contraspionaj anglo-american), si cpt. Pira Nicolae, şeful Serviciului II”, au cerut 
deschiderea unui dosar de verificare pe numele lui Silviu Dragomir. Ofițerii aminteau că istoricul 
clujean, pe lângă presupusa întâlnire cu lordul Oswald, „în perioada 1935-1947 a avut o bogată 
corespondenţă cu cercurile franceze şi engleze, fiind prieten cu Setton Watson”, motiv pentru care 
era considerat drept suspect de activitate informativă în favoarea serviciului de spionaj englez, fiind 
trecut în evidenţa operativă. Măsuri similare au fost luate şi în cazul scriitorului Ion Agârbiceanu”, 
care în acea perioadă era şi membru al Academiei R.P.R. Verificarea lui Silviu Dragomir urma să se 
desfăşoare în perioada 10 februarie-10 august 1958, dar a fost prelungită de mai multe ori. Şeful 
Direcţiei Regionale de Securitate Cluj, It. col. Breban Iosif, a aprobat deschiderea dosarului de 
verificare asupra lui Silviu Dragomir, cerând însă ofiţerilor „să aibă în vedere etatea”**. 

Pentru a obține informaţii din imediata apropiere a istoricului, Securitatea a cerut unei 
informatoare „să caute să se apropie de familia lui Dragomir şi să câştige în crederea şi simpatia 
acestora”. În cercul fostului profesor nu se putea însă pătrunde prin astfel de metode, el retrăgându- 
se într-o izolare aproape totală, legăturile sale rezumându-se doar la câțiva foşti colegi de detenţie 
(Stefan Metes, Iuliu Moldovan) şi la anumite persoane din Institut. Despre această izolare a sa a 
aflat şi Securitatea, agentul „Pânzaru”, arătând că Silviu Dragomir, după ce-i povestise despre 
arestarea la Bucureşti a unui fost profesor, i-a răspuns „iată de ce nu vreau să merg la nimeni şi nici 
nu-mi place să vină nimeni la mine. Câte zile mai am vreau să le trăiesc liniştit, căci am suferit 


935 


destul. Ce rost are să te întâlneşti cu prieteni ca să dai de bänuit?””". De altfel, fenomenul s-a 


manifestat identic în cazul majorităţii foştilor intelectuali sau lideri politici eliberați din detenţie. 

În aceste condiţii, pentru urmărirea informativă în chestiunea spionajului, la 11 februarie 
1958, It. Sălişteanu Ioan a propus recrutarea istoricului Sabin Belu, cunoscut ca apropiat de Silviu 
Dragomir. Deoarece istoricul Sabin Belu, urmărit şi el de Securitate (de către Serviciul III, Biroul 
6), era în prag de arestare pentru manifestări duşmănoase la adresa regimului, It. Sălişteanu a 
adresat un raport conducerii superioare în care arăta că „măsura preconizată este prematură şi 


încercarea de a-l recruta pe acesta ca agent — existând pentru aceasta şi material compromitätor — s- 


* În anul următor, căpitanul Pira Nicolae a fost avansat la gradul de maior şi numit şef al Serviciului Raional de 
Securitate Sibiu. 

°° Interesant este faptul că în dosarul de urmărire informativă deschis pe numele lui Ion Agârbiceanu existent în Arhiva 
C.N.S.A.S. (fond informativ, dosar nr. 5258) nu se menționează absolut nimic despre supravegherea acestuia ca suspect 
de spionaj în favoarea englezilor. Cu toate acestea, în dosarul de urmărire deschis pe numele lui Silviu Dragomir, există 
mai multe rapoarte în care se menţionează că Ion Agârbiceanu se afla în atenția Securităţii din acest motiv. Spre 
exemplu, într-o adresă a Direcţiei regionale de Securitate Cluj se precizează: „Agârbiceanu Ion, din Cluj, este urmărit 
de către noi, fiind suspectat pentru activitate de spionaj” (idem, dosar nr. 513, f. 26). 

* Ibidem, f. 8-9. 

* Ibidem, f. 89. 

ar solda cu un rezultat mult mai pozitiv pentru organele noastre”. Probabil însă fie aceasta 
propunere a fost respinsă, fie încercarea de recrutare a eşuat, astfel încât Sabin Belu a fost arestat şi 
condamnat. 

Interesant este faptul că Sabin Belu era în vederile Securităţii şi prin prisma faptului că era 
asistentul profesorului Virgil Vătăşianu, urmărit şi el ca suspect de spionaj, dar pe linia spionajului 
italian“. În cazul lui Vătăşianu suspiciunea consta în faptul că fusese secretar al Şcolii Române de 
la Roma, ceea îl aducea în atenția regimului. Trebuie menționat faptul că numai simplul fapt de a fi 
studiat la această şcoală era privit cu suspiciune de Securitate, medievistul ardelean Francisc Pall 
fiind urmărit tocmai pentru acest motiv". Securitatea din Cluj a trecut si la urmărirea organizată a 
arheologului I.I. Russu, sub motiv că acesta purta „corespondenţă suspectă” cu istorici din Franţa şi 
Italia. 

Pentru supravegherea lui Silviu Dragomir, Securitatea a folosit în general informatori 
recrutați din rândul istoricilor ce activau în cadrul Institutului de Istorie din Cluj al Academiei. 
Agenţii făceau parte îndeosebi dintre istoricii atasati întrutotul regimului, probabil mult mai uşor de 
recrutat, pe bază de „sentimente patriotice”. Ca atare, în notele informative redactate de ei, aceştia 
interpretau atât activitatea politică şi culturală, cât şi cea ştiinţifică a lui Silviu Dragomir exclusiv 
prin prima ideologiei de partid şi a marxism-leninismului. Spre exemplu, agentul „Voicu”, deja 
amintit, revine cu o altă notă, în care vedea dintr-o altă perspectivă izolarea în care s-a retras 
istoricul, subliniind caracterul periculos al acesteia, deoarece în noile condiţii „acest om nu e 
stânjenit de prezenţa nici unei persoane străine de mediul sau reactionar”, ceea ce „îi poate permite 
acțiuni duşmănoase”. 

În activitatea de denigrare a lui Silviu Dragomir s-a remarcat şi informatorul „George 
Axinteanu”, el caracterizându-l drept „un om politic reactionar cu funcții însemnate în aparatul de 
stat burghezo-mosieresc”. În planul activităţii ştiinţifice, agentul aprecia că Silviu Dragomir „a 
reprezentat orientarea naționalistă clericală în cercetarea istorică”, cu menţiunea însă că aceasta era 
mai puţin evidentă ca în cazul lui loan Lupaş şi Ştefan Meteş. Totodată, laborioasa activitate de 
cercetare în arhivele din tara şi străinătate era justificată prin faptul că acestea „i-au stat la îndemână 
tocmai datorită poziției sale politice”, fără a tine seama de faptul că în acele momente Transilvania 
aparținea Austro-Ungariei, iar istoricul, ca membru al Partidului Naţional Român, era departe de a 
fi un privilegiat. 

Trecând în revistă întreaga activitate istoriografica a lui Silviu Dragomir, agentul interpreta 
fiecare lucrare din punct de vedere marxist şi partinic. Ca atare, lucrările sale privind Biserica 


Ortodoxă din Transilvania erau considerate drept „scrieri de apologie a bisericii şi clerului”, 


36 Vezi idem, dosar nr. 3881, vol. 1-4. 
*7 La 8 mai 1961 Securitatea a deschis un dosar de verificare pe nume lui Francisc Pall, transformat apoi în dosar de 


urmărire informativă, istoricul fiind considerat „suspect de spionaj în favoarea Italiei”. 

opinând ca Silviu Dragomir „se dovedeşte un ortodox fanatic”, deoarece făcea din Biserica 
Ortodoxă reprezentanta intereselor naţionale le poporului român din această provincie. În efortul de 
laicizare a întregii istorii a României, regimul şi istoriografia marxistă nu puteau accepta asemenea 
lucrări, chiar dacă ele scoteau în evidenţă şi ajutorul oferit de Rusia ortodocşilor români. 

În opinia lui „Axinteanu”, amplele şi documentatele lucrări referitoare la revoluţia din 1848- 
1849 din Transilvania au fost scrise de Silviu Dragomir „cu scopul de a justifica aderarea 
burgheziei române la tabăra reacţiunii habsburgice”. De asemenea, istoricul era acuzat de a fi 
susținut politica imperialistă de expansiune a burghezo-moşierimii româneşti, prin studii care 
atrăgeau atenția asupra românilor din afara graniţelor țării (se avea în vedere lucrarea Vlahii si 
morlacii). Totodată se arăta că acesta ar fi fost „unul din clarificatorii realizării «unirii» din 1918 şi 
a justificării politicii de deznaționalizare a minorităţilor nationale”. În acest sens erau evidenţiate 
lucrări ca La Transylvanie roumaine et ses minorités ethniques, dar şi altele, adică exact cele 
declarate prohibite în 1948. Era trecută sub tăcere activitatea sa ca ministru al Nationalitätilor, când 
a militat pentru armonizarea relaţiilor cu maghiarii'5. În final, informatorul concluziona că dacă 
Silviu Dragomir „a desfăşurat în tinereţe o activitate apologetică în slujba Bisericii Ortodoxe”, mai 
târziu el a devenit „unul din ideologii principali ai politici expansioniste imperialiste a burghezo- 
mosierimii din România””?. 

Majoritatea informatorilor scoteau în evidenţă faptul că Silviu Dragomir se arăta deosebit de 
rezervat în discuţiile referitoare la evenimentele politice, motiv pentru care ei abordau doar subiecte 
ştiinţifice, privind îndeosebi studiile pe care acesta le pregătea sub auspiciile Academiei. 

În iunie 1959, informatorul „Szarka Ernest”, de asemenea de profesie istoric, scotea în 
evidență optimismul lui Silviu Dragomir fata de posibilitatea publicării lucrărilor sale privind 
revoluţia din 1848, el fiind de părere că „din moment ce istoriografia sovietică a fost aceea care l-a 
reabilitat pe Avram Iancu, cu siguranță că la rândul ei şi istoriografia din R.P.R. va trebui să urmeze 
cu exemplul”. Silviu Dragomir scotea în evidenţă şi faptul că încă se mai făceau simțite „influenţe 


stângiste” în tratarea acestui eveniment, unii istoricii, printre care l-a evidenţiat pe Victor 
> 9 


* Ca un paradox, activitatea sa in fruntea Ministerului Nationalitätilor îl va situa într-un conflict ireconciliabil cu 
Onisifor Ghibu, care-l va acuza de promovare a intereselor maghiarilor („Ieri i-am scris ministrului minorităților, S. 
Dragomir, o scrisoare, expres recomandată, în care i-am arătat greşeala pe care a făcut-o prin numirea lui E. Gyarfas în 
comisiunea mixtă pentru lichidarea litigiilor dintre Statul român şi Biserica romano-catolică”). În 1939 Onisifor Ghibu 
afirma că Silviu Dragomir „compromitea ideea naţională prin nemaipomenitele concesiuni pe care le face tuturor 
minorităţilor”. Mai mult, în 1943 Ghibu l-a acţionat în judecată pe Silviu Dragomir, pentru „prejudiciile aduse țării în 
timpul cât a fost ministru al minorităţilor”, retrăgându-şi totuşi acțiunea după 23 august 1944 (Onisifor Ghibu, Pagini de 
jurnal, vol. I, Editura Albatros, Bucureşti, 1996, p. 75, 78, 109). 

* A.C.N.S.A.S., fond informativ, dosar nr. 513, f. 80-81. 


13 


Cheresteşiu“, interpretându-l în continuare în cheie rolleristă (conform căreia Avram lancu era 
aspru criticat, fiind acuzat că a servit contrarevolutia, alăturându-se habsburgilor şi îndreptând 
mişcarea populară a românilor împotriva celei similare a maghiarilor)”. Acelaşi agent, în mai 1960 
arăta că Silviu Dragomir era „deosebit de optimist asupra desfăşurării lucrurilor la noi”, mai ales 
după ce a fost descoperit un manuscris al lui Engels în care era elogiat discursul lui Simion Bărnuţiu 
(„taxat de Cheresteşiu în 1948 drept reacționar”)”. Previziunile istoricului aveau să se adeverească, 
în 1965, odată cu primii paşi în direcția national-comunismului, fiind publicată monografia Avram 
Iancu, lucrare fundamentală şi azi pentru cunoaşterea revoluției din 1848 în Transilvania. Din 
nefericire, la acea dată istoricul era deja trecut în neființă. 

Tot in acest sens Securitatea l-a folosit şi pe informatorul ,,lonescu Vasile”, căruia Silviu 
Dragomir îi aducea studiile pentru a i le pune de acord cu concepția marxistă. Conform agentului, 
istoricul încă nu vedea just problemele sociale şi se făcea vinovat de naționalism (care „ar fi 
greşeala de fond”), deoarece atunci când ataca un nobil acesta era ungur. Folosind posibilitatea 
oferită de poziţia informatorului, It. maj. Domnița Nicolae“ preciza faptul că „Agentul a fost dirijat 
de a-l mai vizita pe Silviu Dragomir, iar la cererea acestuia să-i corecteze lucrările, pentru a stabili 
dacă Silviu Dragomir are lucrări cu conținut duşmănos”. 

În noiembrie 1960, agentul „Tudor” l-a vizitat acasă pe Silviu Dragomir, care i-a relatat că a 
terminat colaborarea sa la Tratatul de Istoria României, el ocupându-se de secolul al XVIII-lea. Cu 
toate acestea, după cum menţiona informatorul, „numele lui nu va apărea în volum alături de 
capitolele scrise, ci ele vor fi contopite în materialul tov. acad. David Prodan“, care le va da si 
interpretarea marxistă corespunzătoare”. În urma discuţiilor cu Silviu Dragomir, informatorul era de 
părere că acesta „a început să se familiarizeze cu concepția materialist dialectică privind istoria 
trecutului poporului nostru”, deşi încă nu s-a debarasat în întregime de „influenţa istoriografiei 


burgheze”. Concluzionând, „Tudor” opina că Silviu Dragomir „are toate intenţiile bune de a-şi servi 


* Victor Cherestesiu a ocupat funcțiile de director al Institutului de Istorie din Bucuresti (1953-1956) si director adjunct 
al Institutului de Istorie şi Arheologie din Cluj (din 1957). 
*1 Agentul preciza însă faptul că Victor Cheresteşiu „a început acum să-şi modifice atitudinea în aprecierea 
evenimentelor din 1848-1849, însă, totuşi, nici ultima versiune a lucrării sale despre revoluţia din 1848 n-a fost 
acceptată de Academia R.P.R.” (A.C.N.S.A.S., fond informativ, dosar nr. 513, f. 77). 
*? Ibidem. 
* Locotenentul Domnița Nicolae deţinea funcţia de lucrător operativ prim la Biroul 5 (,,Lichidarea activităţii 
duşmănoase în rândurile tineretului şi intelectualilor”) din cadrul Serviciului III (Informaţii interne). 
“ În memoriile sale, David Prodan afirmă: „Am fost cooptat responsabil adjunct la volumul III, secolul XVIII, alături 
de Mihail Berza, responsabilul volumul fiind Andrei Oțetea. Eu răspundeam de istoria Transilvaniei, scriind-o singur în 
cea mai mare parte. În atmosfera de zel marxist de atunci nu era deloc uşor să-ți impui propriile vederi. Discuţii, 
rezistențe, amendamente, în colectivele de discutare a capitolelor scrise. Un punct nevralgic al istoriei Transilvaniei era 
istoria națională, care trebuia scrisă cu menajamente” (David Prodan, Memorii, Editura Enciclopedică, Bucureşti, 1993, 
p. 126). 

patria şi partidul”. Cpt. Căbulea Traian, cel care-l dirija, i-a încredinţat sarcina de a continua sa 
întrețină relaţii cu Silviu Dragomir pe tema lucrărilor ştiinţifice. 

După doi ani de la deschiderea dosarului de verificare privind suspiciunea de spionaj în 
favoarea englezilor, perioadă în care Securitatea nu a obţinut nici o informaţie concretă care să 
confirme bănuiala, la 22 februarie 1960 informatorul „Szarka Ernest” a primit sarcina de a-l 
provoca pe Silviu Dragomir pentru a i se vedea reacția. Agentul trebuia să deschidă o discuție 
referitoare la noile arestări din mediul intelectual, discuţie în timpul căreia, la un moment prielnic, 
să arate că ar fi auzit despre arestarea unor persoane învinuite de a fi avut legături cu nişte cetățeni 
englezi care au vizitat Clujul în urmă cu câțiva ani. Informaţia trebuia oferită ca un fapt divers, fără 
a se accentua asupra ei, iar în cazul în care Silviu Dragomir ar fi insistat asupra subiectului, cerând 
amănunte, „Szarka Ernest” trebuia să răspundă că nu ştie mai multe, „lăsându-l pe acesta să 
continue eventual cu afirmații şi presupuneri”. Ofiţerul sublinia faptul că „i s-a atras atenția 
agentului de a sesiza reacția pe care o va avea Silviu Dragomir la cele spuse, pentru a putea relata 
amănunțit dacă a produs vreo impresie asupra sa cele spuse”. Peste o săptămână informatorul a 
transpus în practică sarcinile primite, dar Silviu Dragomir a ascultat totul în tăcere. În aceste 
condiţii, deoarece istoricul nu a răspuns provocării şi exista riscul ca el să se deconspire, agentul a 
fost instruit de a nu mai redeschide discuţia pe această temă, indicându-i-se totodată „multă 
prudenţă si precautiune în discuţii”*. 

La 28 iulie 1960, după prelungirea de mai multe ori a supravegherii informative a lui Silviu 
Dragomir în cadrul dosarului de verificare privind spionajul englez, Securitatea a decis închiderea 
acestui dosar, deoarece suspiciunile nu se confirmau. În raportul cu propunerea de închidere a 
dosarului, cpt. Pereş Alexandru arăta că Silviu Dragomir trăia retras, fiind bolnăvicios, motiv pentru 
care îşi petrecea majoritatea timpului la domiciliu. Au fost menţionate, de asemenea, şi concluziile 
trase din notele informative primite de la informatorii colegi de breaslă, conform cărora istoricul 
„deşi bătrân, încearcă să producă ceva, scriind diferite articole sau lucrări de caracter istoric, 
încercând de a merge pe linia justă”. Deşi dosarul de verificare a fost închis, la 29 august 1960 
materialul adunat a fost trimis Serviciului II „pentru a fi conexat la dosarul de problemă nr. 20, unde 
cel în cauză va fi urmărit în continuare de dvs.”. 

Cu toate că Silviu Dragomir a reuşit, cu ajutorul substanțial al unor colegi, printre care 
Constantin Daicoviciu şi Andrei Oțetea, să se reintegreze in viata ştiinţifică, unele note informative 
relevă greutăţile pe care le întâmpina istoricul. Astfel, informatorul „Lucreţiu”, în relatarea întâlnirii 
avute cu Silviu Dragomir la 8 decembrie 1960, preciza: „În altă ordine de idei, numitul Dragomir 
Silviu a spus sursei că ar dori să scrie o recenzie pentru revista din Bucuresti „Romano-slavica”, la 
care sursa a spus: «foarte bine, scrieti-o, căci se plăteşte şi ştiu că şi dvs. aveţi nevoie de bani». 


Numitul Dragomir Silviu a spus: «Nu m-aş ocupa cu recenzii, dar ce să fac dacă nu pot să public 


% A.C.N.S.A.S., fond informativ, dosar nr. 513, f. 70-71. 
15 


altceva». Atunci sursa a intrebat: «De ce spuneti asta, ati avut greutäti cu publicarea vreunei 
lucräri?». Numitul Dragomir Silviu a spus: «Da, lucrarea despre Unire n-o pot da nicäieri, ori acum 
e momentul, căci în anul viitor papa Ioan al XXIII-lea va convoca sinodul ecumenic de la Venetia, 
iar recent a numit pe un anume Cristea ca episcop pentru românii din Ardeal. Am auzit eu la radio, 
i-a dat si legatie apostolică. Sigur că regimul de azi de la noi nu-l lasă să intre în tara, dar la primul 
moment favorabil va veni în România şi va reface Biserica greco-catolică. Ori noi avem interesul să 
răspundem la aceste pregătiri ale Vaticanului, să le combatem, să publicăm»”". 

După închiderea propriului dosar de verificare, Silviu Dragomir a continuat să fie 
supravegheat de Securitate în cadrul dosarului de urmărire informativă deschis pe numele lui Iuliu 
Moldovan. Ofițerii de securitate au intenționat ca prin intermediul lui Silviu Dragomir să introducă 
un informator în cercul intim al lui Iuliu Moldovan. Acţiunile acestora au eşuat însă, cu toate că 
agentul „Lucreţiu”, cu care de asemenea istoricul avea legături pe linie ştiinţifică, a fost dirijat 
expres în acest sens. Pretextele furnizate de redactarea unei recenzii la lucrarea lui Silviu Dragomir 
Valahii din nordul peninsulei Balcanice în evul mediu şi de oferirea unor materiale documentare 
trebuiau să permită agentului „o permanentizare a legăturilor cu Silviu Dragomir, formarea unor 
afinități pe baza preocupărilor comune şi astfel introducerea agentului în cercul său de relaţii (care 


tt De altfel, la 23 mai 1961 dosarul de urmărire informativă a lui 


de fapt prezinta interes operativ) 
Iuliu Moldovan a fost închis, deoarece materialul adunat nu prezenta importanță. 

Cu toate acestea, supravegherea lui Silviu Dragomir nu a încetat până la sfârşitul vieţii sale, 
dar notele informative furnizate de agentură erau mult mai rare. Regretele lăsate de decesul 
istoricului, survenit la 23 februarie 1962, într-un spital din Bucureşti, au fost împărtăşite chiar şi de 
unii dintre informatori. „Szarka Ernest”, după ce considera că Silviu Dragomir a fost unul dintre cei 
mai de seamă istorici privind trecutul Transilvaniei, sublinia faptul că „moartea lui lasă unanime 
regrete în cercurile intelectualitätii românești”. Înmormântarea a avut loc la Cluj, la 27 februarie, iar 
agentul „Baciu lon” menţionează că „a participat foarte multă lume (printre care şi Daicoviciu) şi au 
fost multe coroane. V. Pascu cu această ocazie a spus că «numai ticălosul de Cheresteşiu nu a fost la 
înmormântare şi nici nu a vrut să dea bani pentru coroană. Poate nu I-o fi lăsat partidul”. 

După cum se poate observa, supravegherea informativă a lui Silviu Dragomir de către 
Securitate a crescut progresiv în intensitate după eliberarea sa din detenţie. În prima perioadă, 1955- 
1957, informaţiile au fost adunate doar cu scopul de a-l lua în evidenţă pe istoric în diferite dosarele 
de problemă: foşti membrii P.N.C., foşti membrii ai Asociaţiei Româno-Americane sau foşti 


condamnaţi. La începutul anului 1958, Silviu Dragomir a fost trecut însă în evidenţa activă, fiind 


urmărit în mod organizat pentru spionaj pe baza unui simplu denunt al unui activist de partid. Nu 


“© Idem, dosar nr. 512, vol. 1, f. 35-36. 
#7 Ibidem, f. 34. 
“8 Idem, dosar nr. 513, f. 3-4. 

poate scăpa atenţiei nici numărul mare de ofițeri de securitate care au participat la supravegherea lui 
Silviu Dragomir, aceasta şi datorită dificultăților întâmpinate în obținerea de informaţii din imediata 
sa apropiere, istoricul retrăgându-se în izolare. Totodată, trebuie evidenţiat şi numărul mare de 


informatori din rândul istoricilor clujeni, proveniți se pare din rândul celor marxişti. 


Publicat în „Annales Universitatis Apulensis. Series Historica”, tom 9/1, 2005, pp. 217- 


229; 

